🎥 LIVE | Il-Prim Ministru Robert Abela jindirizza Konferenza tal-Aħbarijiet 🎥 LIVE | Il-Prim Ministru Robert Abela jindirizza Konferenza tal-Aħbarijiet Posted by MaltaGov on Thursday, July 29, 2021 .td_uid_2_61039c24c63bc_rand.td-a-rec-img{text-align:left}.td_uid_2_61039c24c63bc_rand.td-a-rec-img img{margin:0 auto 0 0} Il-Prim Ministru Robert Abela talab apoloġija lill-poplu Malti u Għawdxi għal kull fejn seta' naqashom l-Istat, b'mod partikolari lill-familja tal-ġurnalista Daphne Caruana Galizia. Huwa indirizza konferenza stampa fuq ir-rapport tal-inkjesta pubblika fuq il-qtil tal-ġurnalista Daphne Caruana Galizia li ġie ppubblikat illum. Il-Bord maħtur ikkonkluda li l-Istat għandu jerfa' r-responsabbiltà għall-qtil tal-ġurnalista billi ħoloq atmosfera ta' impunità. Ir-rapport ta' 437 paġna jgħid li filwaqt ma rriżulta li kien hemm l-ebda prova li l-Istat kellu xi rwol fl-assassinju li seħħ fl-2017, l-Istat għandu jinżamm responsabbli. Intqal li l-atmosfera ta' impunità nħolqot mill-ogħla livelli fil-qalba tal-amministrazzjoni f'Kastilja, u "bħal qarnita" nfirxet għal entitajiet oħra bħal istituzzjonijiet regolatorji u l-Pulizija li wassal għall-kollass tas-saltna tad-dritt. Il-Prim Ministru stqarr, "se nibqgħu nieħdu t-tagħlimiet kollha li għandna nieħdu minn dan l-episodju xejn sabiħ fl-istorja ta' pajjiżna." Qal li ħadd ma stenna li l-impatt ta' dak li ġara fl-2017 se jispiċċa mil-lejl għan-nhar. "Il-ferita tibda tfiq bil-mod il-mod, ir-reazzjoni għar-rapport hi pass ieħor lejn il-fejqan," Huwa kkjarifika li r-rapport jgħid li ma rriżulta bl-ebda mod li l-Istat kellu xi rwol fl-assassinju tal-ġurnalista. Madankollu, huwa rrikonoxxa li l-Bord ikkonkluda li kien hemm nuqqasijiet kbar fil-mod kif ħadem l-Istat. Għal din ir-raġuni, huwa talab apoloġija għal kull fejn seta' naqas l-Istat, "fuq quddiem nett lill-familja Caruana Galizia, iżda wkoll lil kull min intlaqat ħażin meta l-Istat naqas. Il-proċess għall-ħatra ta' PM ġdid sar biex Malta tibda paġna ġdida. F'dawn it-18-il xahar ma qgħadniex nistennew ir-rapport joħroġ," spjega l-PM, u ġab eżempju b'riformi bħal dawk tal-ħatriet fil-ġudikatura u ta' Kummissarju tal-Pulizija. X'jgħid ir-rapport? Inkjesta pubblika: L-Istat responsabbli għall-assassinju ta' Daphne "Illum Muscat ma jokkupa l-ebda kariga jew irwol fil-PL" Abela qal li huwa ppubblika verżjoni elettronika tar-rapport għax hekk titlob is-serjetà u t-trasparenza. L-ewwel aġir tiegħu kien li jikteb lill-Ispeaker tal-Parlament sabiex għada fid-9am jitlaqqa' l-Parlament, għax hu qal li jirrikjedi diskussjoni matura lil hinn mill-partiġġjaniżmu. Għalkemm il-Parlament hu wieqaf, Abela jħoss li hu d-dmir tiegħu li mhux biss ipoġġi r-rapport fuq il-mejda tal-kamra, imma li l-ogħla istituzzjoni f'Malta tiddiskutih. Għall-mistoqsijiet tal-ġurnalisti, il-PM esprima x-xewqa li jiltaqa' mal-familja Caruana Galizia sabiex jiskuża ruħu personalment, u anke biex jitħaddtu fuq il-proċess tar-rakkomandazzjonijiet, li waħda minnhom hija li jinbeda proċess ta' rikonċiljazzjoni bejn l-Istat u l-familja. Abela ma eskludiex il-possibbiltà li jsir monument għall-ġurnalista, qal li dan irid jiddiskutih mal-familja. Abela fisser li d-deċiżjoni li jikkontesta l-elezzjoni għal mexxej fi tmiem l-2019 kienet xprunata mir-rieda li jġib il-bidla. Dwar Joseph Muscat, Abela qal li dan irriżenja minn Prim Ministru fl-2020 u wara rriżenja wkoll minn membru parlamentari. Illum ma jokkupa ebda rwol jew kariga fil-Partit Laburista, għalhekk Abela ma jidhirlux li għandu jneħħih minn ebda kariga jew irwol. Fuq it-tneħħija ta' xi membri tal-Kabinett, Abela qal li dan il-Kabinett huwa dak li ħadem qatigħ biex saru riformi istituzzjonali kbar li kienu ilhom snin biex isiru. Huwa semma għadd ta' Ministri jew membri oħra tal-Kabinett li rriżenjaw u spjega li l-Kabinett kif inhu bħalissa huwa tajjeb u ma jeħtiġlux jinbidel. Sostna li l-aħħar xhur kienu prova li l-ġustizzja ma tħares lejn wiċċ ħadd. Żied jgħid li l-Bord qal li baqa' xi jkun investigat, anke mill-Pulizija, iżda l-Bord jifhem li dan qed isir u hekk jindikaw ir-riżultati. Ikkonkluda li jkun "għajb għalina jekk ma niħdux it-tagħlimiet minn dan l-episodju." Reazzjonijiet diversi Repubblika trid ir-riżenja tal-membri tal-Kabinett It-triq 'il quddiem Il-PM qal li issa jmiss li jinbeda l-proċess tat-twettiq tar-rakkomandazzjonijiet, u biex tibda konsultazzjoni miftuħa dwarhom. Huwa wera rieda anke li jikkollabora mal-Oppożizzjoni b'bidliet rakkomandati anke permezz ta' proċessi parlamentari. Huwa stieden ukoll lill-Istitut Ġurnalisti Maltin (IĠM) biex jibdew proċess u jsibu l-aħjar triq bil-għan li jibdew jaħdmu fuq ir-rakkomandazzjonijiet marbutin mal-ġurnalisti. Abela temm jgħid li huwa minnu li l-klassi politika ġieli kkontribwiet għal ċerta firda, iżda llum, iżjed minn qatt qabel, "irridu nifhmu kemm għandna mmexxu bl-eżempju." Ir-reazzjoni tal-Oppożizzjoni Abela għandu jiċħad lil Muscat u jkeċċih mill-PL – Grech Dawn il-konklużjonijiet tal-Bord tal-inkjesta qanqlu diversi reazzjonijiet, ewlenin fosthom ta' dawk li qed isejħu għat-tkeċċija tal-membri tal-Kabinett ta' żmien il-PM Joseph Muscat, billi dawn kellhom sehem fil-kultura tax-xejn mhu xejn, u anke dawk li jridu li Joseph Muscat jitkeċċa mill-Partit Laburista. L-għaqda Repubblika llejla se tagħmel protesta fil-Belt Valletta dwar dan. Editorjal ta' Fr Joe Borg Inkjesta li għandha tixxokkja lill-pajjiż Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61039c24c66cd_rand.td-a-rec-img{text-align:left}.td_uid_3_61039c24c66cd_rand.td-a-rec-img img{margin:0 auto 0 0}